open-index/open-wikipedia-markdown huggingface dataset:
Charles Dickens

**Charles John Huffam Dickens** (7. februar 1812 – 9. juni 1870) bio je engleski pisac i društveni kritičar. Stvorio je neke od najboljih svjetskih poznatih izmišljenih likova i smatra se najvećim romanopiscem viktorijanskog doba. Njegova djela su bila popularna za vrijeme njegovog života, a do dvadesetog stoljeća kritičari i naučnici su ga propoznali kao književnog genija. Njegovi romani i kratke priče uživaju veliku popularnost.

Rođen u Portsmouthu, Dickens je napustio školu u 12. godini kako bi počeo raditi kao pomoćnik u fabrici laštila, jer je njegov otac otišao u zatvor zbog dugovanja. Uprkos nedostatku formalnog obrazovanja, dvadeset godina je uređivao sedmični časopis, te napisao 15 romana, pet novela i stotine kratkih priča i fantastičnih tekstova. Snažno se borio za prava djece na obrazovanje i druge društvene reforme.

Književni uspjeh započeo je serijskom publikacijom *Pickwickovci* (*Pickwick Papers)* iz 1836, izdavačkim fenomenom – uglavnom zahvaljujući uvođenju lika Sam Weller u četvrtu epizodu – koji je pokrenuo Pickwick serijal i spin-off. Za nekoliko godina Dikens je postao međunarodna književna slavna ličnost, poznata po svom humoru, satiri i oštrom zapažanju karaktera i društva. Njegovi romani, većinom objavljeni u mjesečnim ili sedmičnim obrocima, bili su pioniri u serijskom izdavanju narativne fikcije, koja je postala dominantan viktorijanski način za objavljivanje romana. Završnice romana u nastavcima u njegovim publikacijama držali su čitaoce u neizvjesnosti. Format izdanja omogućio je Dikensu da procijeni reakciju svoje publike i često je modificirao svoju radnju i razvoj karaktera na osnovu takvih povratnih informacija. Njegove radnje su bile pažljivo konstruisane i često je u svoje narative utkao elemente iz aktuelnih događaja. Mase nepismenih siromašnih pojedinačno bi plaćale pola penija da im čitaju svaku novu mjesečnu epizodu, otvarajući i inspirirajući novu klasu čitalaca.

Njegova novela *Božićna pjesma* iz 1843. ostaje posebno popularna i nastavlja da inspiriše adaptacije u svim umjetničkim žanrovima. *Oliver Twist* i *Velika očekivanja* također su često adaptirani i, kao i mnogi njegovi romani, evociraju slike ranog viktorijanskog Londona. Njegov roman iz 1859. Priče o dva grada (radnja u Londonu i Parizu) njegovo je najpoznatije djelo historijske fikcije. Najpoznatija slavna ličnost svog doba, preduzeo je, kao odgovor na potražnju javnosti, niz javnih čitalačkih turneja u kasnijem dijelu svoje karijere. Termin Dickensian se koristi da opiše nešto što podsjeća na Dikensa i njegove spise, kao što su loši društveni ili radni uslovi ili komično odbojni likovi.

## Rane godine 
Rođen je 7. februara 1812. u Portsmouthu, kao drugo od osmero djece Johna Dickensa (1785–1851) i Elizabeth Dickens, rođene Barrow (1789–1863).

## Djela 
mini|Charles Dickens
* "Oliver Twist" 
* "David Copperfield" 
* "Martin Chuzzlewit" 
* "Stara prodavaonica rijetkosti" 
* "Cvrčak na ognjištu" 
* "Veliko očekivanje" 
* "Božićna priča"

## Reference 
## Vanjski linkovi 
* Charles Dickens (1812 - 1870) BBC History 

Kategorija:Engleski pisci
Kategorija:Rođeni 1812.
Kategorija:Umrli 1870.
Kriminalistički žanr

Pridjevom *kriminalistički* označujemo žanr (podvrstu) raznih vidova stvaralaštva, u prvom redu filma, književnosti i stripa.

Karakterizira ga tematiziranje kriminalnog miljea, odnosa kriminalaca i policije, u raznim varijacijama.

## Detektivi 
Jedna od podvrsta žanra je tzv. detektivski roman/film/strip, u kojem je protagonist iznimno inteligentni i sposobni detektiv, koji riješava naizgled neriješiv zločin.
Najpoznatiji likovi detektivskog žanra su književni i filmski junaci Sherlock Holmes 
A.C. Doylea, te Inspektor Poirot Agathe Christie.
Najpoznatiji stripovski detektivi su Rip Kirby i Dick Tracy. Vrlo je cijenjena francuska škola detektivskog filma **60-tih** i **70-tih godina** 20. vijeka.

## Gangsteri 
Ovaj u najvećoj mjeri filmski podžanr tematizira zbivanja u svijetu organiziranog 
kriminala, odnosno njenog najslavnijeg ogranka Mafije, odnosno Sicilijanske Cose Nostre. Epohalno djelo o gangsterima je trilogija redatelja F.F. Coppole pod nazivom Kum.

## Akcijski junaci 
Vrlo popularna i atraktivna podvrsta kriminalistčkog žanra je akcijska. Ona tematizira iznimno fizički i psihički sposobnog pojedinca, uglavnom policijskog inspektora, koji ulazi u direktne fizičke okršaje sa kriminalcima. Arhetip takvog heroja je Prljavi Harry, kojeg je utjelovio Clint Eastwood.

## Buddy-buddy 
Svojevremeno vrlo popularna podvrsta, okosnica koje je interakcija dva potpuno različita karaktera koji zajednički rješavaju određen zadatak. Temelji se na komediji karaktera, te je obično vedrijih tonova od ostalih podvrsta.

Kategorija:Umjetnost
Kategorija:Književnost
Kategorija:Film
Dr. Watson

**Dr. John Hamish Watson** fiktivni je lik iz serije kriminalističkih romana škotskog pisca Arthura Conana Doylea. U romanima je bio pomoćnik Sherlocka Holmesa.

U knjizi *Studija u grimizu* (1887) Watson, kao pripovjedač, opisuje svoj susret sa Holmesom i to kako su dijelili sobu na adresi Ulica Baker 221B, kako je istraživao Holmesovo zanimanje te kako je pridobio Holmesovo povjerenje i pridružio mu se u njihovom prvom slučaju. Watson opisuje Holmesove postupke detaljno, no preromantično za Holmesov ukus. 

U *Znaku četverice* Watson upoznaje Mary Morstan, koja mu kasnije postaje supruga.

Watson je medicinski službenik. Služio je u Afganistanu (Drugi englesko-afganistanski rat, 1878–1880), no nakon ranjavanja povukao se iz službe.

## Kreiranje lika 
U Doyleovim ranim nacrtima radnji Holmesov pomoćnik zvao se "Ormond Sacker" prije nego što je Doyle konačno odabrao ime "John Watson".
Riječima Williama L. DeAndree,
 

## Biografija 
Watsonovo ime spomenuto je samo 3 puta. Prvi dio prve pripovijesti o Holmesu, *Studije u grimizu*, nosi podnaslov *Reprint iz "Prisjećanja dr. Johna H. Watsona", bivšeg vojnog ljekara*. U "Problemu mosta Thor" Watson kaže da mu na poštanskom sandučetu piše *Dr. John H. Watson*. Njegova supruga zove ga "James" u priči "Čovjek s iskrivljenom usnom". Dorothy L. Sayers špekulira da Mary možda aludira na njegovo srednje ime "Hamish" (što znači "James" na škotskom gaelskom jeziku), iako Doyle lično nikad ovo ne spominje mimo navođenja inicijala. U svim drugim primjerima zovu ga ili *Doktore* ili *Watsone* ili objema tim riječima i njegovo ime više nikad nije upotrijebljeno.

### Watson kao Holmesov biograf 
## Lične karakteristike 
### Fizički izgled 
### Vještine i osobnost 
## Adaptacije 
### Film 
### Televizija 
### Proza i radio 
## U popularnoj kulturi 
## Napomene 
## Reference 
## Vanjski linkovi 
* Watsonova biografija na *Who2*
* John Watson - The Good Doctor?

Kategorija:Sherlock Holmes
Kategorija:Književni likovi
Kategorija:Fiktivni liječnici
Rudyard Kipling

**Rudyard Kipling** (Bombay, 30. decembar 1865 – London, 18. januar 1936) bio je engleski književnik.

U djetinjstvu je naučio hindski, pohađao je vojno učilište u Devonshireu, a 1882. vratio se u Indiju i djelovao kao novinar. Putovao je u Japan, Ameriku i Južnu Afriku. S jednakim žarom djelovao je u književnom i političkom životu Britanije. Godine 1907. dobio je Nobelovu nagradu. Njegova proza donosi izuzetnu sliku indijskog života i svijeta britanskih vojnika, s osobitim smislom za svijet djece i životinja. Bio je zagovornik britanskog imperijalizma, a kao utjelovljenje kolonijalizma nemilosrdno je karikiran i parodiran. Najčitanije su i najznačajnije njegove knjige o džungli, koje karakterizira izvanredno poznavanje tajanstvene Indije i svijeta životinja.

## Djela 
* "Balade iz kasarne"
* "Priproste priče s planine"
* "Sablasna rikša i druge priče" 
* "Knjiga o džungli"
* "Kim"
* "Svjetlost se ugasila"

## Reference 
## Vanjski linkovi 
* https://www.nobelprize.org/prizes/literature/1907/kipling/biographical/
* https://www.bbc.co.uk/history/historic_figures/kipling_rudyard.shtml

Kategorija:Britanski pisci
Kategorija:Dobitnici Nobelove nagrade za književnost
Kategorija:Biografije, Bombay
Kategorija:Rođeni 1865.
Kategorija:Umrli 1936.
Kategorija:Britanski nobelovci
Tuberkuloza

desno|160px|mini|Bakterija *Mycobacterium tuberculosis* posmatrana elektronskim mikroskopom
**Tuberkuloza** ili **sušica** (poznata pod skraćenicama *TB* ili *TBC*) je zarazna bolest koju izaziva bakterija *Mycobacterium tuberculosis*.

Najčešće se javlja kao tuberkuloza pluća, ali ponekad zahvata i centralni nervni sistem (meningitis), krvožilni sistem (milijarna TB), limfni sistem, genitourinarni sistem, kosti i zglobove.

Tuberkuloza je jedna od najraširenijih zaraznih bolesti u svijetu i računa se da je njome zaraženo između 2 i 3 milijarde ljudi. Svake godine se zarazi oko 9 miliona ljudi.

Devedeset posto svih zaraženih ima latentni oblik bolesti bez izraženih simptoma. Od onih koji razviju aktivnu formu bolesti, svake godine od svijetu umire 2 miliona ljudi, što čini tuberkulozu najsmrtonosnijom zaraznom bolešću iza AIDS-a.

## Reference 
Kategorija:Zarazne bolesti
Kategorija:Infektivni uzroci raka
Henry Fielding

**Henry Fielding** (Sharpham Park pokraj Glastonburyja, 22. april 1707. - Lisabon, 8. oktobar 1754.), engleski književnik

Pisac je koji najjasnije pokazuje suton drame i uspon romana u 18. vijeku. Drame su mu sentimentalne i poučne ili burleskne, a romani su duhovite i uvjerljive slike naravi i običaja tadašnje Engleske. Tvorac je novog literarnog roda, romana koji je raniju uzvišenost i metafiziku zamijenio živom svakidašnjicom ljudi svojeg doba.

## Djela 
* "Tom Jones" 
* "Ljubav u nekoliko maski" 
* "Joseph Andrews" 
* "Dnevnik putovanja u Lisabon" 
* "Nadridoktor"

## Reference 
## Vanjski linkovi 
* 
* 
* 
* 
* Famous Quotes by Henry Fielding 
* 
* 
* Henry Fielding u Eighteenth-Century Poetry Archive (ECPA)

Kategorija:Engleski pisci
Kategorija:Biografije, Glastonbury
Kategorija:Rođeni 1707.
Kategorija:Umrli 1754.
Ben Jonson

**Ben Jonson**, pravo ime *Benjamin Jonson*, (London, 11. juli 1572. - London, 6. august 1637.), engleski dramatičar

U komedijama prikazuje društvo kojemu je glavni cilj dočepati se prijevarom što više novca. Podruguje se puritancima, njihovu fanatizmu i netrpeljivosti. Vrhunac njegova satiričkog genija nalazimo i komediji *"Valpone, ili lisica"*. Istakao se kao autor tzv. maska, alegoričkih igrokaza za dvorske priredbe. Bio je prijatelj Bacona i Shakesperea, kojemu se divio.

## Djela 
* "Bartolomejski sajam"
* "Alkemičar"
* "Mučaljiva žena"
* "Na uspomenu mojem voljenom učitelju Williamu Shakesperau"

Kategorija:Biografije, London
Kategorija:Rođeni 1572.
Kategorija:Umrli 1637.
Komedija

**Komedija** je vrsta drame (iz grčkog: *comos* i *óde*, što znači *veseo ophod* i *pjesma*), odlikuje se veselim sadržajem, crta smiješne strane ljudskog života i ljudi, ismijava njihove nedostatke i mane.

Za razliku od tragedije, komedija obrađuje rješive sukobe društvenog ili psihološkog porijekla sa komične strane. Tema, likovi, radnja i govor u komediji uvijek su bespoštedno uslovljeni navikama, shvatanjima i pojavama jednog određenog društva i vremena. 

Komedija prenosi takve poruke kojim se napetost, izazvana smiješnim, razrješava u općem ironičnom stavu prema nekim ljudskim osobinama i težnjama, prema tobožnjim idealima ili velikim strastima, ili prema životu i svijetu u cjelini. 

U svojoj "Poetici" Aristotel komediju definira kao oponašanje nižih karaktera, ali ne u onom obimu što je kod njih loše nego onog što je ružno, a smiješno je samo dio toga: smiješno je samo ružno koje ne nanosi bol i nije pogrdno. 

Ciceron za komediju kaže: "*Komedija ne bi u pozorištu mogla prikazivati svoju besramnost da običaji u životu nisu još prije toga odobrili istu besramnost. Komedija je samo podražavanje života, ogledalo običaja, slika istine*." 

Najpoznatiji komičar antičke Grčke je Aristofan. Članovi hora po kojim su komedije često dobijale imena bili su maskirani često i u životinje. Broj glumaca u komediji je iznosio tri, kao i u razvijenoj tragediji.

Komedija se dijeli na tri vrste, prema tome šta je osnova dramske forme: 
* komedija intrige, 
* komedija karaktera, 
* komedija naravi.
## Također pogledajte 
* Antička komedija

## Vanjski linkovi 
* http://www.alldocumentaries.org/category/comedy/

Kategorija:Umjetnost
Kategorija:Film
Kategorija:Književnost
George Meredith

[desno|mini|George Meredith, [George Frederic Watts, 1893]]

**George Meredith** (Portsmouth, 12. februar 1828. - Boxhill, 18. maj 1909), engleski književnik

Iako je cijelog života pisao i pjesme, prvenstveno je romanopisac. Ističe da bez smisla za komediju nema ni smisla za duhovnost uopće, a tu koncepciju komedije unosi u mnoge svoje romane. Njegovu liriku karakterizira prirodni realizam u znaku tajanstvenog sudioništva čovjeka i svemira, a romane pozitivistička filozofija (koja polazi od Comtea i Darwina), a zajednički im je tzv. "***Meredithov manirizam***", metodski postupak koji se ne odnosi na vanjski izražajni sistem, nego zahvaća i samu bit njegove umjetnosti.
## Djela 
### Novele 
**The Shaving of Shagpot*, (*Brijanje Shagpata*), (1856)
**Farina*, (1857)
**The Ordeal of Richard Feverel*, (1859)
**Evan Harrington*, (1861)
**Emilia in England*, (*Emilija u Engleskoj*), (1864)
**Rhoda Fleming*, (*Rhoda i Flemming*), (1865)
**Vittoria*, (1867)
**The Adventures of Harry Richmond*, (1871)
*''Beauchamp's Career*, (*Beauchampova karijera*), (1875)
**The House on the Beach*, (1877)
**The Case of General Ople and Lady Camper*, (1877)
**The Tale of Chloe*, (1879)
**The Egoist*, (*Egoist*) (1879)
**The Tragic Comedians*, (1880)
**Diana of the Crossways*, (1885)
**One of our Conquerours*, (1891)
**Lord Ormont and his Aminta*, (1894)
**The Amazing Marriage*, (1895)
**Celt and Saxon*, (1910)

### Poezija 
**Poems*, (1851)
**Modern Love*, (*Moderna ljubav*), (1862)
**Poems and Lyrics of the Joy of Earth*, (1883)
**A Faith on Trial*, (1885)
**Ballads and Poems of Tragic Life*, (1887)
**A Reading of Earth*, (1888)
**The Empty Purse*, (1892)
**Odes in Contribution to the Song of French History*, (1898)
**A Reading of Life*, (1901)
**Last Poems'', (1909)

Kategorija:Rođeni 1828.
Kategorija:Umrli 1909.
Kategorija:Engleski pisci
Kategorija:Biografije, Portsmouth
John Milton

**John Milton** (London, 9. decembar 1608. - London, 8. novembar 1674.), engleski književnik 

mini|John Milton

Znameniti je esejist, pjesnik i dramatičar. Njegov religiozni ep "*Izgubljeni raj*" smatra se jednim od najboljih djela napisanih na engleskom jeziku. Milton se aktivno umiješao i u političke borbe svojega doba. Kad je nakon pogubljenja kralja u januaru 1649. Milton objavio spis u kojem opravdava taj Cromwellov postupak, imenovan je tajnikom novoosnovanog državnog vijeća i na tom poslu 1652. izgubio vid.
Nakon pobjede kontrarevolucije 1660., knjige su mu javno spaljene, a on bačen u tamnicu, ali je uskoro pušten.

## Djela 
* * Comus *, 1634.
* * Lycidas *, 1638.
* * Of Reformation *, 1641.
* * Of Prelatical Episcopacy *, 1641.
* * Animadversions *, 1641.
* * The Reason for Church Government *, 1642.
* * Apology for Smectymnuus *, 1642.
* * Doctrine and Discipline of Divorce *, 1643.
* * Of Education *, 1644.
* * Judgement of Martin Bucer Concerning Divorce *, 1644.
* * Areopagitica *, 1644.
* * Tetrachordon *, 1645.
* * Colasterion *, 1645.
* * Poems of Mr John Milton, Both English and Latin *, 1645.
* * Tenure of Kings and magistrates *, 1649.
* * Eikonoklastes *, 1649.
* * Defensio pro Populo Anglicano *, 1651.
* * Defensio Seconda *, 1654.
* * A treatise of Civil Power *, 1659.
* * The Likeliest Means to Remove Hirelings from the Church *, 1659.
* * Ready and Easy Way to Establish a Free Commonwealth *, 1659.
* * Brief Notes Upon a Late Sermon *, 1660.
* * Paradise Lost *, 1667.
* * Accedence Commenced Grammar *, 1669.
* * History of Britain *, 1670.
* * Samson Agonistes *, 1671.
* * Paradise Regained *, 1671.
* * Art of Logic *, 1672.
* * Of True Religion *, 1673.
* * Poems, &c, Upon Several Occasions *, 1673.
* * Epistolae Familiaries *, 1674.
* * Prolusiones *, 1674.

Milton, John
Milton, John
Milton, John
Rasterska grafika

[mini|350p|Rasterska RGB slika, svaki [piksel ima svoju R, G i B vrijednost koja se mjeri u %]]

**Rasterska grafika** ili **bitmap** je podatak koji predstavlja pravougaonu mrežu piksela ili obojenih tačaka, na nekom grafičkom izlaznom uređaju kao što je monitor ili na papiru. Svaka boja pojedinog piksela je posebno definisana tako da (kao primjer) RGB slike sadrže tri bajta po svakom pikselu, svaki bajt sadrži jednu posebno definiranu boju.

**R**ed **G**reen **B**lue - to znači da svaka boja ima svoju vrijednost, mijenjanjem vrijednosti se dobijaju druge boje osim ove tri osnovne. Što je više ovih vrijednosti slika će zauzimati više prostora. Ako je slika crno bijela to znači da piksel zahtjeva samo jedan bit za razliku od slike u boji koja zahtjeva tri bita (RGB) po jednom pikselu. Crno bijele slike su upravo radi toga manje po zauzimanju prostora.

## Kvalitet rasterske slike 
Kvalitet jedne rasterske slike određuje ukupan broj piksela (rezolucija slike) kao i broj vrijednosti za svaki pojedinačni piksel (dubina boje). Ako je dubina boje veća, više se nijansi može prikazati, to znači bolju sliku kao i vjerodostojniji prikaz. Slike zahtjevaju mnogo memorije, zbog toga se koriste razne vrste sažimanja. Bitmap (bmp) je nesažeta datoteka koja ne koristi nijednu vrstu sažimanja, slike u tom formatu su veoma velike, za razliku od njega mnogo popularniji i češće korišteniji je Jpeg (jpg) format koji sažima sliku a da se ne primjeti gubitak na kvaliteti iako je to nemoguće izvesti, ali je blizu stvarnosti.

mini|lijevo|150p|Uvećani prikaz rešetke i piksela

Rasterska slika se ne može povećati na veću rezoluciju bez gubitka kvalitete, što nije slučaj sa vektorskom grafikom. Rasterska grafika je više praktičnija nego vektorska grafika za fotografe i obične korisnike. Vektorsku grafiku koriste grafički dizajneri i DTP uređivači. Rani monitori su mogli prikazati oko 72 do 130 piksela po inču (PPI), dok današnji printeri mogu štampati 2400 tačaka po jednom inču (DPI).

## Također pogledajte 
* Vektorska grafika
* Bit blit
* Bitmap font
* Bitmap grafički programi
* Spisak rasterskih grafičkih programa
* Pregledač slike
* Bresenhamov linijski algoritam
* Obrada digitalne slike
* Grafički formati
* Rezolucija slike
* Rasterizacija
* Raster u vektor

Praktičke informacije:
* Grafički formati
* Grafički program
* Wikipedia:Grafičke poduke

Kategorija:Računarska grafika
Kategorija:Rasterska grafika
Samuel Taylor Coleridge

**Samuel Taylor Coleridge** (Ottery St. Mary, 21. oktobar 1772. - London, 25. juli 1834.), engleski književnik

## Biografija 
Pohađao je školu u Cambridgeu, koju napušta i bježi u vojsku, iz koje ga roditelji ubrzo iskupljuju. Nastavio je školovanja, te upozanje Roberta Southeya i s njim planira osnivanje utopističke zajednice u Americi (Pantisocratic community). Pod utjecajem je ideja Francuske revolucije i sve se više zanima za politiku i filozofiju, a poslije i za teologiju (ali je konačno, iako je počeo kao jakobinski revolucionar, završio kao konzervativac).

U skladu s planom svoga utopijskog društva, ženi se Sarom Fricker, a Southney s njegovom sestrom, što je dobrim dijelom poslije unesrećilo Coleridgeov život. Lošeg zdravlja, razdiran između vlastitoga stvaralačkog nagona, obiteljskog života i nesigurnih suvremenih prilika, stalno se sukobljavao sa sobom i s okolinom. S mukom se izdržavao, surađujući s novinama, oviseći često posve o pomoći prijatelja. Sprijateljuje se s Wordsworthom, godine 1798. odlazi u Njemačku na nekoliko mjeseci kako bi naučio jezik. Godine 1804. putuje zbog astme na Maltu, gdje se zapošljava kao tajnik guvernera A. Balla, a zatim je u Rimu, gdje je upoznao L. Tiecka i A. Humboldta. Vraća se u Englesku 1806. godine, a njegovo imovno i zdravstveno stanje sve više se pogoršava: prekida dugogodišnje prijateljstvo s Wordsworthom, sve više uživa opijum, no njegov utjecaj na mlade sve više raste (Byron, Keats). Podlegao je bolesti, koja ga je cijelog života mučila, i opijumu, ne doživjevši veliku pobjedu svojih ideja, do koje su ubrzo doveli engleski romantičari.

Bio je svestran i neprestano u letu za idejama, a djelovao je kao pjesnik, predavač, propovjedni, novinar, prevoditelj Schillerova "Wallensteina", teolog, kritičar i esejist, davši svemu - sputavan neprilikam i ometan bolešću - mnogo manje nego što je nosio u sebi. Najbolji je i najpoznatiji kao pjesnik triju izvrsnih pjesama: ***"Pjesma o starom mornaru", "Christabel" i "Kubla Khan".*** Po nekima on je najbolji književni kritičar što ga je Engleska ikada imala, čovjek koji je vratio dostojanstvo i dao težinu kritici, okrenuvši se pitanjima njene biti, metode i smisla. Izvršio je golem utjecaj na moderne kritičarske škole angloameričke književnosti. Njegova cjelokupna duhovna akcija težila je utopističkoj sintezi znanosti, umjetnosti, religije i politike.

## Djela 
* "Robespierreov pad" (zajedno s Southeyem) 
* "Lirske balade" (zajedno s Wordsworthom) 
* "Sibilsko lišće" 
* "Biographia Literaria" 
* "Ispovijesti ispitivačkog duha" 
* "Kritika o Shakespereau"

## Reference 
## Vanjski linkovi 
* https://www.britannica.com/biography/Samuel-Taylor-Coleridge

Kategorija:Engleski pisci
Kategorija:Pjesnici romantizma
Kategorija:Biografije, Ottery St. Mary
Kategorija:Rođeni 1772.
Kategorija:Umrli 1834.
Spisak rasterskih grafičkih programa

Slijedi lista rasterskih grafičkih programa.

## Plaćeni softver 
### Komercijalni softver 
*Ability Photopaint
*ACD Canvas (nekad Deneba Canvas)
*Adobe Photoshop
*Alias Sketchbook
*CodedColor
*Corel Painter
*Corel PaintShop Pro
*Corel Photo-Paint
*Elgorithms MagicTracer
*GraphicConverter
*Macromedia Fireworks
*Microsoft Paint
*Microsoft Photo Editor
*NeoPaint
*NewTek Aura
*Project Dogwaffle
*PD Pro Digital Painter
*OpenCanvas
*Pixel image editor
*QFX
*Ulead PhotoImpact
*Ultimate Paint
*WinImages

### Freeware
*ArtRage
*Brush Strokes Image Editor
*EasyPeg 
*Lite Paint
*PhotoFiltre
*Picasa
*PictBear
*Pixia
*Project Dogwaffle 1.2
*Wood Workshop

## Besplatni softver 
*CinePaint
*GIMP
*GIMPShop
*KOfficeova Krita
*mtPaint
*Paint.NET
*Tux Paint

## Historijski 
*Blazing Paddles
*Deluxe Paint
*Deluxe Paint Animation
*Doodle
*geoPaint
*ImProces
*KoalaPainter
*MacPaint
*Personal Paint
*Photogenics
*PhotoStyler

## Također pogledajte 
*Upoređivanje rasterskih grafičkih programa
*Spisak vektorskih grafičkih programa
*Spisak raster u vektor programa
*Spisak slikovnih pregledača

## Reference 
## Vanjski linkovi 
Kategorija:Spiskovi
Kategorija:Računarska grafika
Kategorija:Rasterska grafika
Preglednik slike

**Preglednik slike** je računarski program koji prikazuje snimljenu sliku nekog određenog grafičkog formata. Neki ljudi koriste čitave bitmap grafičke programe kao preglednike slika. Sasvim je moguće pregledati slike i sa Photoshopom ali taj je program zahtjevan i veoma se sporo otvara. Zato je nastala potreba sa brzim preglednikom slika, kao što je IrfanView ili ACDSee. Osim pregledanja oni mogu vršiti osnovne naredbe kao što je pretvaranje formata slike, približavanje, printanje, rotacija, štimanje boja i tako dalje.

## Također pogledajte 
* Spisak preglednika slike

Kategorija:Računarska grafika
Spisak preglednika slike

Slijedi spisak pregledača slika.

## Komercijalni softver 
*ACDSee
*Elgorithms MagicTracer
*Firehand Ember
*iPhoto
* Adobe Bridge (uključen sa različitim Adobe proizvodima)
*Adobe Photoshop Lightroom
* Aperture, Apple
*AZImage
*blueMarine
## Freeware
* FastStone Image Viewer
* IrfanView
* EyeBrowse
* Picasa
* XnView

## Besplatni ili Open Source softver 
*Eye of GNOME
*F-Spot
*GQView
*GThumb
*Gwenview
*imgSeek
*KSquirrel
*Kuickshow
*KView
*ShowImg
*Xv
## Podržani fajl formati
## Reference 
## Također pogledajte 
*Spisak rasterskih grafičkih programa

Kategorija:Spiskovi
Kategorija:Računarska grafika
Spisak raster u vektor programa

Slijedi spisak *raster u vektor* programa

## Besplatni softver 
*Inkscape
*AutoTrace
*potrace
*Ras2Vec 
*Delineate
*WinTopo Freeware

## Plaćeni softver 
*Adobe Illustrator
*AlgoLab R2V Toolkit
*Easy Trace
*Elgorithms MagicTracer
*Free Soft S.A. Silhouette
*Macromedia FreeHand
*Raster u Vektor
*RasterVect 
*Softcover International Scan2CAD
*SoftSoft WinTopo Pro
*Xara Xtreme

## Također pogledajte 
*Spisak rasterskih grafičkih programa
*Spisak vektorskih grafičkih programa

Kategorija:Spiskovi
Kategorija:Računarska grafika
Kategorija:Vektorska grafika
Kategorija:Rasterska grafika
Administrativna podjela Osmanskog Carstva

[mini|150p|desno|[Osmansko Carstvo, 1481–1683.]]
Zajedno s njegovim pokrajinama, Osmansko Carstvo sastojalo se od tri sizerenske države (Krimski Kanat, Vlaška i Moldavija) i Transilvanije, kneževine pod sizerenstvom Porte.

## Pokrajine 
Osmansko Carstvo bilo je podijeljeno na pokrajine zvane vilajeti, beglerbegluci (begler-begovine), ejaleti ili pašaluci. U različita vremena njihov se broj mijenjao, od 36 do nešto iznad 20, da bi mnoge od njih bile izgubljene tokom Prvog svjetskog rata. Na vrhuncu moći Carstvo je imalo 29 pokrajina. Rumelija i Anadolija bile su pod direktnom upravom sultana. Preostalih 27 kontrolisali su *begler-bezi* ili *valije* (guverneri).

Poslije 1861. također je stvoren autonomni Vilajet Liban, koji je proizvod evropskog pritiska da se maronitskim kršćanima dadne domovina.

## Potpokrajine 
Osmanlijske pokrajine dalje su se dijelile na manje upravne jedinice poznate kao sandžaci, kojima je upravljao sandžak-beg. Ovi su se zatim dijelili na *timare* i *zeamete* ili *zijame*. No, neki sandžaci, poput Jerusalemskog, nisu bili dio pokrajine.

Sandžaci su također mogli biti podijeljeni u kapetanije ili *kaptanluke* ().

## Vanjski linkovi 
* http://www.euratlas.net/history/europe/1500/1500_Southeast.html

Kategorija:Osmansko Carstvo
*
Općina

**Općina** ili **opština** jest upravna mjesna oblast koja se sastoji od jasno razgraničene teritorije i općenito se odnosi na vladu grada ili (rjeđe) sela. Međutim, općine se neophodno ne poklapaju s gradovima i njihovim teritorijama.

U većini zemalja, općina je najmanja upravna jedinica koja ima svoje demokratski izabrane predstavnike. U nekim evropskim zemljama, općine predstavljaju upravnu jedinicu drugog reda, poznatu kao komuna. Komuna je bio izraz za općinsko područje u socijalističkoj Jugoslaviji.

Na prostoru Bosne i Hercegovine značenje naziva "općina" promijenjeno je nakon Drugog svjetskog rata. Do Drugog svjetskog rata svako selo i grad imalo je svoju općinu te na taj način i svoju skupštinu općine. Više općina (sela i gradova) u to vrijeme činile su kotar. Radi konsolidovanja birokratije i lakšeg organizovanja i daljeg ruralnog u urbanog razvoja, ukinute su seoske i gradske općine, a kotarevima je promijenjen naziv u općine.

## Također pogledajte 
* Općine Bosne i Hercegovine

## Vanjski linkovi 
* 

Kategorija:Politička geografija
Kategorija:Vrste administrativnih jedinica
Pank-rok

**Pank-rok** (), kraće **pank**, jest muzički žanr koji se pojavio sredinom sedamdesetih godina 20. stoljeća. Ukorijenjene u garažnom roku šezdesetih, pank-grupe odbacile su uočene viškove glavne struje roka iz sedamdesetih. Obično su stvarale kratke, brze pjesme s oštrim melodijama i stilovima pjevanja, ogoljenim zvukom i političkim stihovima. Pank prihvaća etiku DIY; mnogi bendovi sami produciraju snimke i distribuiraju ih putem nezavisnih izdavačkih kuća.

Američki rok-kritičari upotrebljavali su pojam pank-rok za opis grupa garažnog roka iz sredine šezdesetih. Određene grupe iz Detroita i drugih područja, kao što su MC5 i Iggy and The Stooges, krajem 60-ih i početkom 70-ih stvarale su muziku izvan glavne struje koja je postala vrlo utjecajna na ono što slijedi. Glam-rok u Velikoj Britaniji i The New York Dolls iz New Yorka također su imali ključnu ulogu u razvoju. Kada se pokret razvijao od 1974. do 1976, istaknute grupe bile su: Television, Patti Smith i Ramones u New Yorku; Sex Pistols, The Clash i The Damned u Londonu te Buzzcocks u Manchesteru. Krajem 1976. pank je postao glavni kulturni fenomen u Velikoj Britaniji. Nastala je pank-potkultura koja je izražavala pobunu mladih pomoću svojevrsnih stilova odjeće, kao što su namjerno uvredljive majice, kožne jakne, trake i nakit s klinovima i šiljcima, zihernadle te robna i S&M odjeća.

Godine 1977. utjecaj muzike i potkulture proširio se diljem svijeta. Ukorijenio se u mnogo lokalnih scena koje su često odbijale bilo kakvu pripadnost glavnoj struji. U kasnim 70-im, punk je doživio drugi val jer su nove grupe koje nisu bile aktivne tokom godina njegovog formiranja usvojile stil. Do početka osamdesetih godina 20. stoljeća, brži i agresivniji podžanrovi kao što su hardkor-pank (npr. Minor Threat), Oi! (npr. The Exploited) i anarho-pank (npr. Crass) postali su prevladavajući načini pank-roka. Mnogi muzičari koji su se predstavljali kao pankeri ili bili inspirirani njim nastavili su putem drugih muzičkih žanrova, što je dovelo do novih pokreta kao što su post-pаnk, novi val i alternativni rock. Nakon proboja alternativnog roka i Nirvane u glavnu struju 1990-ih, pank-rok je s usponom Green Daya, Social Distortiona, Rancida, The Offspringa, Bad Religiona i Jawbreakera ponovo  zadobio interesovanje većih izdavačkih kuća.

Kategorija:Pank-rok
Kategorija:Kultura New York Cityja
Kategorija:Muzika Kalifornije
Kategorija:1980-e u muzici
Kategorija:1990-e u muzici
Kategorija:2000-te u muzici
Kategorija:Muzika New York Cityja
Kategorija:Pank
Donji Rujani

**Donji Rujani** su naseljeno mjesto u gradu Livnu, Bosna i Hercegovina.

## Historija 
Prvi pisani podatak o selu pod nazivom Donji Rujani datira od8. decembra 1400. a spominje se u darovnici kralja Stjepana Ostoje. Prema pričanju starijih mještana, selo je dobilo ime po mjesecu rujnu, jer su se u tom mjesecu doselili prvi mještani. Drugi pak govore da je dobilo ime po cvijeću "ruj" koje raste u podnožju Dinare. Selo se nalazi u podnožju Dinare, zapadno od grada Livna uz cestu koja vodi prema Bosanskom Grahovu.

## Geografija 
Bez planine Dinare život ljudi je bio nezamisliv. Bila je jedini izvor ogrijevnog drveta i jedini pašnjak od proljeća do ljeta. Na Dinari su ostali tragovi mnogih karavanskih putova preko kojih je selo bilo povezano s dalmatinskim selima s druge strane planine. Planina Dinara je puna kontrasta; tu su velike ravnice, šume, livade i nepregledni kamenjar pun jama i pećina. Iznad sela nalaze se vrhovi koji mještani nazivaju Debelica, Rasoja i Žrvanj. Zatim nailazimo na Uble, gdje se nalaze velike livade i sedam rimskih bunara sa živom vodom. Na Ublama se nalaze ostaci lugarskih kuća. Potom nailazimo na Koviovac, Šuplji umac u kojem se nalazi vrlo duboka jama. Iza Šupljog umca ide Mala poviruša te Velika poviruša. Dalje prema Čaprazlijama nalaze se Mali i Veliki sokolac, a iza njih se nalazi Vešća gora.
Ispod sela nalazi se Livanjsko polje, koje se nalazi na nadmorskoj visini od 700 do 720 m. Odmah do sela su dva do četiri zgona (njiva) a zatim nastaju prostrane livade.
	
U polje vode tri ulice, Maljanska, Avlijaška i Podastranjska.
Rijeka Jaruga spada u veće ponornice kraških polja. Ona od Livna teče prema Donjim Rujanima. U Sastavcima se u nju ulijeva Palačka, te dalje teče prema ponorima. Ponor je velik ali ponekad ne može primiti svu vodu, pa se onda rijeka izlije iz svog korita te poplavi gotovo cijelo polje. Ova voda teče kroz Dinaru, izvire kod Bitelića te se ulijeva u Cetinu. Selo se sastoji od četiri zaseoka; Maljani, Avlija, Podastrana i Tomišići.

## Stanovništvo 
## Reference 
## Vanjski linkovi 
* Zvanični sajt grada Livna
Zemlja (država)

**Zemlja** (mn. **zemlje**; u političkoj geografiji i međunarodnoj politici) je izraz za geografsku teritoriju. Zemlje obično imaju sopstvenu vladu i zakone, a često i ustav, policiju, vojsku, poreska pravila i stanovnike, koji se međusobno zovu *zemljacima*. Zemlju je potrebno razlikovati od pojmova *nacija* (kulturna jedinica) i *država* (politička jedinica).

Cijela kopnena oblast planete Zemlje (osim Antarktika), uključujući priobalna mora, podijeljena je između različitih zemalja. Zemlja može biti nezavisna i suverena država. Trenutno postoje 192 zemlje (države) koje su priznate u Ujedinjenim nacijama (tj. 191 zemlja i Vatikan).

## Također pogledajte 
* Suverena država

## Vanjski linkovi 
* http://www.economist.com/world/international/displaystory.cfm?story_id=15868439
* https://www.cia.gov/library/publications/the-world-factbook/index.html 

Kategorija:Politička geografija
Komuna

**Komuna** (na engleskom, *commune*) je upravna podjedinica u različitim evropskim zemljama (Belgija, Francuska, Njemačka, Italija, Luksemburg, Norveška, Poljska, Rumunija i Skandinavske zemlje) kao i u Africi (bivša francuska kolonija Senegal). U socijalističkoj Jugoslaviji, komuna je bio izraz za općinu. Izraz komuna nema veze s komunizmom.

Naziv komuna se također upotrebljava kada se određena grupa karakteriše kao društvena zajednica, odnosno kada veći broj osoba ima određene zajedničke poveznice.

## Reference 
## Vanjski linkovi 
Kategorija:Politička geografija
Kolonija (politika)

**Kolonija**, u političkom i historijskom smislu, je teritorija pod neposrednom političkom kontrolom i upravom geografski udaljene države ili, u staro doba, grada.
Pojam kolonija je usko povezan s koloniziranjem. Kod koloniziranja se u suštini radi o naseljavanju zemlje. Otuda je kolonija u širem smislu riječi skup osoba koje žive izvan svog područja naseljavanja. Osim toga, u području politike postoji potpuna ovisnost o "zemlji matici".

## Također pogledajte 
* Kolonijalizam
* Britanske prekomorske teritorije

Kategorija:Politička geografija
Kategorija:Politika
Kategorija:Historija
Kolonija

* Kolonija (politika), u historijskom i političkom smislu
* Kolonija (biologija), u biološkom smislu
Valija

**Valija**  (nastalo od arapskog والي Wāli; na turskom, *veli*) je naziv za upravnika (guvernera) *vilajeta* (provincije) Osmanlijskog Carstva.
U Alžiru, wāli je guverner i administrativni upravitelhe svake od 48 provincija u državi. Bira ga predsjednik.

U Iranu, izraz Vāli se koristi za guvernera i lokalnog vladara područja, kao što je Lorestān Provincija u zapadnom Iranu.

Sultanat Oman, dok je vladao Mombasom, Kenija, imenovao je valiju za Mombasu. Pozicija se zvala LiWali.

Valije postoje i u Maroku i Pakistanu.

## Također pogledajte 
* Vilajet

Kategorija:Osmansko Carstvo
Kategorija:Titule
Dante Gabriel Rossetti

**Dante Gabriel Rossetti** (London, 12. maj 1828. - Birchington-on-Sea, Kent, 9. april 1882.), engleski slikar i pjesnik.

Engleski slikar i pjesnik, sin italijanskog pjesnika Gabriela koji je kao politički emigrant došao u London iz Napulja. Dante Gabriel bio je pjesnik, dramatičar i prevodilac Dantea, a paralelno s književnošću bavio se i slikarstvom. Njegove slike u ulju, akavrelu i pastelu prožete su sanjarstvom, sentimentalnošću i misticizmom njegove poezije. Radio je slike s mitološkim, biblijskimm, historijskim i alegorijskim sadržajima, a posebno su ga inspirirale teme iz Dantea. Jedan je od osnivača Bratstva prerafaelita. Prema muzikalnosti svojih soneta smatra se najvećim engleskim majstorom nakon Wordswortha.

Rosetti, Dante Gabriel
Rosetti, Dante Gabriel
Kategorija:Rođeni 1828.
Kategorija:Umrli 1882.
Kategorija:Biografije, London
William Makepeace Thackeray

**William Makepeace Thackeray** (Calcutta, Indija, 18. juli 1811. - London, 24. decembar 1863.), engleski književnik i uz Charles Dickensa jedan on najvažnjih engleskih pisaca viktorijanskog doba.

Dobro poznavajući više krugove engleskog društva razvio se u jednog od najistaknutijih satiričara 19. vijeka koji ne škrtari na satiri i sarkazmu. Pod uticajem prosvjetitelja iz 18-tog vijeka, vjerovao je u poučno-etičku poruku književnog djela, pa je u svojim romanima, prikazujući čitavu galeriju likova i njihove složene međusobne odnose, ismijavao mane savremenika.
Isprva je sarađivao u časopisima i pod pseudonimima objavljivao eseje, satire i romane u nastavcima. Svjetsku slavu donio mu je roman "*Sajam taštine*" s dopunskim naslovom - roman bez glavnog junaka, koji je u nastavcima izlazio 1847. i 1848. U tom književnom remek-djelu Thackery je epskim zamahom satirički prikazao društvene prilike i sve važnije predstavnike engleskog građanskog i aristokratskog društva.

## Djela 
* "*Sajam taštine*", 1846. 
* "*Knjiga o snobovima*", 1848. 
* "*Arthur Pendennis*", 1848.
* "*Ruža i prsten*" 1855.
* "*Virginijanci*" 
* "*Četiri Georgea*"

Kategorija:Engleski pisci
Kategorija:Biografije, Calcutta
Kategorija:Rođeni 1811.
Kategorija:Umrli 1863.
Rumelijski pašaluk

mini|desno|200px|Rumelija, 1609.
**Rumelijski ejalet** bila je provincija (ejalet) u sastavu Osmanlijskog Carstva. Glavni grad je bio u Jedrenama, Bitoli i Sofiji. U 19. vijeku pokrivao je površinu od 124,630&nbsp;km2.

## Administrativna podjela 
## Također pogledajte 
* Rumelija

## Literatura 
* Smailagic, Nerkez (1990) (na hrvatskom), Leksikon Islama, Sarajevo: Svjetlost, p.&nbsp;514, , OCLC 25241734, retrieved 28. December 2011, "Sjedište beglerbega Rumelije ...prvi namjesnik, Lala Šahin-paša,..."
## Vanjski linkovi 
* http://books.google.com/books?id=zSNUAAAAYAAJ&pg=PA698
* http://books.google.com/books?id=-70sAQAAIAAJ&pg=PA12
* http://books.google.com/books?id=66hCAAAAcAAJ&pg=PA90
* http://books.google.com/books?id=joN6G1T6ZHIC&pg=PA393

## Reference 
Kategorija:Pašaluci Osmanskog Carstva u Evropi
Diyarbakır (pokrajina)

**Pokrajina Diyarbakır** (tur.: * Diyarbakır ili*; kurdski: *Amed*; sirijski: ܐܡܝܕ *Āmîd*; ; grčki: Aμιδα, *Amida*) (često pisan i izgovaran kao **Dijarbekir** ili **Dijarbakir**) je pokrajina u jugoistočnom dijelu Turske.

## Historija 
Sama Pokrajina je tokom svoje historije bilo dom mnogih civilizacija a u okolnim područjedom su pronađeni mnogi artefakti iz mezolita, odnosno srednjeg perioda kamenog doba. Ovom teritorijom su vladali: Huriti, Hetiti, Asirsci, Armeni, Perzijanci, Makedonci, Arapi, Seldžuci, Mongoli i Osmanlije.

Većinu stanovništva u provinciji čine Kurdi.

## Okruzi 
Pokrajina se dijeli na 14 okruga:
* Bismil
* Çermik
* Çınar
* Çüngüş
* Dicle
* Diyarbakır
* Eğil
* Ergani
* Hani
* Hazro
* Kocaköy
* Kulp
* Lice
* Silvan

## Reference 
Kategorija:Pokrajine u Turskoj
*
Sirjački jezik

**Sirjački jezik** je istočnoaramejski jezik kojim se nekad govorilo širom historijskog Bliskog istoka, uključujući stari Egipat, Levant i Mezopotamiju. U širem smislu, pod sirjačkim se podrazumijevaju svi istočnoaramejski jezici, kojima se govori ili se koriste u bogoslužju raznih kršćanskih grupa. U užem smislu odnosi se na klasični jezik Edese, koji je postao liturgijski jezik sirijskih kršćana. Nakon širenja sirjačkog kršćanstva, postao je i liturgijski jezik istočnih kršćanskih zajednica sve do Indije i Kine. Procvjetao je od četvrtog do osmog stoljeća i nastavio je imati važnu ulogu sljedećih stoljeća, ali je do kraja srednjeg vijeka postepeno sveden na liturgijsku upotrebu, s obzirom na to da je ulogu narodnog jezika među njegovim izvornim govornicima preuzelo nekoliko novoaramejskih jezika.

Klasični sirjački jezik piše se sirskim pismom, izvedenicom aramejskog. Jezik je sačuvan u velikom dijelu sirske književnosti, koja čini otprilike 90% postojeće aramejske.[16] Uz grčki i latinski, sirjački je postao jedan od tri najvažnija jezika ranog kršćanstva.[17] Već od prvog i drugog stoljeća stanovnici regije Osroenapočeli su prihvatati kršćanstvo, a do trećeg i četvrtog stoljeća lokalni edesanski aramejski jezik postao je nosilac specifične kršćanske kulture koja je postala poznata kao sirjačko kršćanstvo. Zbog teoloških razlika, kršćani koji su govorili sirjački razišli su se tokom petog stoljeća na Crkvu istoka, koja je slijedila istočnosirijski obred pod perzijskom vlašću, i Sirsku pravoslavnu crkvu, koja je slijedila zapadnosirijski obred pod bizantijskom vlašću.[18]

## Reference 
## Vanjski linkovi 
* Udžbenik za klasični sirjački jezik, repozitorij Slobodnog Univerziteta u Berlinu
* Profesor Svante Lundgren objašnjava historiju i porijeklo naziva "sirjački" (Suryoyo / Suroyo) (YouTube)
* Tradicionalni izgovor u sirjačkom jeziku
* Rječnik aramejskog jezika
* Sirjački jezik na *ScriptSource.com*
* The Comprehensive Aramaic Lexicon
* Syriac Studies Reference Library, Harold B. Lee Library, Brigham Young University
* 
* Leshono Suryoyo – Die traditionelle Aussprache des Westsyrischen – The traditional pronunciation of Western Syriac
* 
* 
* What is Syriac and what is Aramaic according to Syriac grammarians on History and Philosophy of the Language Sciences
* Gorgias Encyclopedic Dictionary of the Syriac Heritage
* Syriac Language at Encyclopaedia Iranica
* Syriac Language in the McClintock and Strong Biblical Cyclopedia
* Syriac Language at the Department of Syriac Studies


Kategorija:Aramejski jezici
Kategorija:Standardni jezici
Kategorija:Klasični jezici
Kategorija:Jezici u Iraku
Kategorija:Jezici u Libanu
Kategorija:Jezici u Siriji
Kategorija:Jezici u Turskoj
Kategorija:Jezici u Kurdistanu
Kategorija:Kršćanski liturgijski jezici
Kategorija:Semitski jezici
Kategorija:Diglosija
İzmit

**İzmit** je grad u Turskoj (nekadašnja stara Nikomedija). Nalazi se pored İzmitskog zaliva, oko 100 kilometara istočno od Istanbula. Sjedište je Koaceli provincije. Njegova površina je 480&nbsp;km2, a broj stanovnika je 376.056 (2022). prije nego što ga je ubrzo preimenovao u Konstantinopolj (moderni Istanbul).:

:

## Galerija 

Fevziye Cami.jpg|Džamija Fevzija
Izmit clock tower saat kulesi k'yg* - panoramio.jpg|Sahat kula
Izmit saat kulesi (4).JPG|Sahat kula
Pertev Paşa Cami.jpg|Džamija Pertev Paše
Kasr-ı Hümayun.jpg|Kasr-ı Hümayun
Demiryolu caddesi.jpg|Pogled s avenije Demirijolu
Izmit genel.jpg|Pogled na Izmit

= Reference ==

## Također pogledajte 
* Nikomedija

Kategorija:Gradovi u Turskoj
Vilajet Erzurum

mini|desno
**Vilajet Erzurum** () bio je jedan od šest armenskih vilajeta provincija u sastavu Osmanlijskog Carstva.

Osnovan je u 16. stoljeću, nakon što su Osmanlije osvojile Zapadnu Armeniju, i njegove granice nisu se mijenjale sve do 20. stoljeća. Početkom 20. stoljeća, površina vilajet aje bila otprilike 50.000&nbsp;km2. Provincija je imala dva sandžaka, 23 distrikta i 154 poddistrikta, kao i 2.866 (ili 2.663) naselja.

## Također pogledajte 
* Erzurum

## Vanjski linkovi 
* 

Kategorija:Vilajeti Osmanskog Carstva u Aziji
Bitmap grafički programi

**Bitmap** ili **rasterski grafički program** je računarski program koji korisniku omogućuje da slika ili uređuje sliku pomoću računara i monitora, te da ih snimi u neki rasterski format kao što su JPEG, PNG, GIF ili TIFF.

Također postoje i pregledači rasterskih slika koji isto tako uključuju neke osnovne opcije uređivanja ili pretvaranja između raznih rasterskih formata, ali glavna svrha im je pregledanje. Primjer takvog programa je IrfanView. 

## Također pogledajte 
*Obrada digitalne slike
*Spisak rasterskih grafičkih programa
*Vektorski grafički program
*Auto-precrtavanje

## Reference 
## Vanjski linkovi 
Kategorija:Računarska grafika
Kategorija:Rasterska grafika
Ejalet Rum

**Ejalet Rum** (otomanski turski: Eyālet-i Rūm‎: arapski: ایالت روم) je osmanlijska provincija u sjevernoj Anadoliji. Ejalet Rum je osnovan nakon što je ovu oblast osvojio sultan Bajazit I, tokom 1390-ih. Provobitno, glavni grad ejaleta je bila Amasja, da bi se poslije sjedište preselilo u Tokat a na kraju i Sivas. Rum je inače staro tursko seldžučko ime za Anadoliju, i označavalo je Rimsko carstvo.

## Etimologija 
Rum je stari tursko seldžučki naziv za Anadoliju i odnosio se na Istočno Rimsko carstvo, tj na Bizantiju.
U evropskim tekstovima i dokumentima s kraja 19. vijeka, termin Rum se odnosio na cijelu centralnu Anadoliju, ne samo na njeno manje područje koje je obuhvatalo provinciju odnosno Ejalet Rum.

## Historija 
U 14. vijeku, na području Ejaleta Rum, osnovano je nekoliko autonomnih gradova kao što su: Agri, Tokat i Sivas, uprkos nastavku  seldžučko-mongolske dominacije nad centralnim dijelom Male Azije.

Nakon smrti vladara Ilkanata Ebu Saida Bahadıra 1335. godine, vlast nad Anadolijom je podijeljena između bivšeg vladara Eretna Bey i Karahoca Uygura. Eretna Bey je na kraju proglasio nezavisnost, tražeći zaštitu od Memluka, koji su bili rivali Ilkanatu. On je potom osvojio području oko Sivasa i Kayserija nakon čega je uspostavio Emirat Eretna, koji je osnažen za vrijeme vladavine njegovog sina, Mehmed Beya.

1381. godine, Kadı Burhaneddin, kadija Kayserija koji je također imenovan da zastupa Emirat Eretna u tom gradu, zamijenio je Eretnu kao vladara Sivasa i zauzeo gradove Agri i Tokat. Uspio je da svoju teritoriju sačuva i odupre se Akkoyunlularima kao i Osmanlijama sve do svoje smrti, 1398. godine.

## Također pogledajte 
* Rum

## Reference 
Kategorija:Pašaluci Osmanskog Carstva u Aziji
Apeiron

**Apeiron** (το απειρον), ono bezgranično, neograničeno, beskrajno, beskonačno, neizmjerno, neuređeno, neoblikovano. Po miletskom filozofu Anaksimandru, apeiron je  prapočetak (η αρχη), prauzrok svega postojećega, svjetska substancija. Iz njega sve izvire i u njega se sve vraća. Kod Platona (v. navlastito Fileb, 23 C i dalje!), apeiron je, kao ono neograničeno, ujedno i manjevrijedno, lošije u odnosu na granicu (το περας). Neki kasniji interpreti Anaksimandrovu kategoriju apeirona tumače idealistički  (Schleiermacher), neki materijalistički (Zeller), ali budući da joj je bit u neodređenosti, najbolje je smatrati kao neku vrstu iskonskog panteističkog *Apsoluta*, iz kojega emaniraju svjetske stvari da bi se napokon opet utopile i smirile u njemu.

## Također pogledajte 
*Filozofija
*Anaksimandar

## Reference 
## Vanjski linkovi 
* Curd, Patricia, "Presocratic Philosophy" u *Stanford Encyclopedia of Philosophy*

Kategorija:Filozofija
Rumunski jezik

**Rumunski jezik** (na rumunskom, *limba română*) spada u grupu romanskih jezika. Rumunski je zvanični jezik Rumunije i govori ga 24 do 29 miliona ljudi u Rumuniji, Moldaviji i Vojvodini, Srbija.

Kategorija:Romanski jezici
Kategorija:Rumunija
Kirenska škola

Kirenainci – sljedbenici grčke filozofske kirenske škole koju je osnovao Sokratov učenik 
Aristip iz Kirene oko 380. p. n. e. Apsolutizirajuči eudaimonističku stranu Sokratove etike, prema kojoj je sreća cilj moralne aktivnosti, oni odeđuju pojam dobra kao strane naslade, koja proizlazi iz zadovoljenog htijenja. Pritom je svejedno šta je predmet htijenja i naklonosti, jer je tu samo riječ o intenzitetu osjećaja zadovoljenja, a ono je najjače kod osjetilnog, tjelesnog užitka. Prema njima krepost nije ništa drugo nego sposobnost uživanja. Međutim, uživati može samo obrazovan čovjek, koji zna razumno procijeniti i među različitim užicima odabrati one koji omogućavaju najvišu ugodu, tj. s najmanje neugode pomiješanu ugodu.

## Također pogledajte 
* Filozofija
* Sokrat

Kategorija:Filozofija
Michigan

je američka savezna država locirana u regiji Velikih jezera na Srednjem zapadu SAD. Zauzima površinu od 250.493&nbsp;km2, a populacija iznosi 9.883.360 stanovnika (procjena 2012). Michigan je savezna država Sjedinjenih Američkih Država od 1837. godine.

Ime države potiče od naziva Michigan jezera, a čije ime opet potiče od Čipeva riječi miši-gami, što znači "velika voda."

Glavni grad mu je Lansing. Michigan graniči sa četiri od ukupno pet Velikih jezera i ima najdužu slatkovodnu obalu u kontinentalnim Sjedinjenim Američkim Državama, najdužu obalu od svih država osim Aljaske, i više rekreaktivnih čamaca nego bilo koja druga država u savezu. Ni jedna tačka u Michiganu nije udaljena više od 137 kilometara od Velikog jezera.

Mičigen je jedina država koja se u potpunosti sastoji od dva poluostrva, od donjeg i gornjeg poluostrva.

Kategorija:Savezne države Sjedinjenih Američkih Država